# Anenii Noi

### De la Wikipedia, enciclopedia liberă

Oraşul Anenii Noi este centrul Raionului Anenii Noi. Populaţia oraşului este de circa 16 mii de oameni cu tot cu satele alăturate. Oraşul Anenii Noi e situat la 36 km SE de Capitala RM, Chişinău.Oraşul e amplasat în valea rîului Bîc, un afluent al de dreapta al Nistrului. Amplasarea geografică 46.89°N 29.26°E În prezent, Anenii Noi , reşedinţa raionului cu acelaşi nume, are peste 230 agenţi economici, patru licee teoretice, o şcoală de arte plastice, o şcoală de sport, două pieţe comerciale. A fost construită o biserică , hramul oraşului— Sf. Dumitru. Oraşul cuprinde şi localităţile Albiniţa, Beriozchi, Hîrbovăţul Nou, Ruseni şi Socoleni. Printre cele mai îndrăgite sărbători şi tradiţii sunt: Crăciunul, Paştele, Hramul oraşului, Ziua Internaţională a femeilor, Ziua biruinţei , Ziua Independenţei RM, Sărbătoarea Limba Noastră , Ziua Internaţională a copiilor. Oraşul nostru îmbină în sine liniştea unui oraş provincial şi comoditatea unui oraş modern. Deasemenea, aflîndu-se la răscrucea unor importante căi comerciale, oraşul nostru rămîne un oraş de importanţă regională. Primarul oraşului este domnul Mihail Cheibaş, iar preşedintele raionului Anenii Noi este domnul Vladimir Vîzdoagă.

Oraşul Anenii Noi a fost atestat pentru prima oară la 27 iunie 1731 cu denumirea Paşcani pe Bîc. La 27 aprilie 1833 se precizează, că Anina este acelaşi sat Paşcani, aflat sub stăpînirea contelui Stuart, care depuse jurămînt de credinţă Rusiei. La 1856 moşia se afla în arendă la negustorul turc Husan-bei, care avea şi cîrciumă în sat.Catunul Aneni rămîne devastat şi pustiit în urma evacuării tătarilor din Basarabia.

Abia în 1883, considerat anul renaşterii localităţii, se mută aici cu traiul nişte ţărani din satele vecine, care se ocupau aici cu agricultura şi creşterea vitelor.În 1889 mai multe familii de colonişti germani, provenind din Gubernia Nicolaev, cumpără 1715 deseatine de pămînt şi se stabilesc pe moşia Ţînţăreni. Recensămîntul din 1910 stabileşte, că pe teritoriul aceleiaşi moşii, se află 2 sate– Nicolaevca Nouă nemţească şi Nicolaevca Veche rusă, fiecare cu biserica şi şcoala lor. Ruşii, avînd mai puţin pămînt, lucrau la construcţia caselor în satul nemţesc. Creştinii ortodocşi moldoveni şi ruşi umblau la biserica din satul Bulboaca. La întîi ianuarie 1926 Nicolaevca Nouă îşi schimbă denumirea în Anenii Noi iar Nicolaevca Veche în Anenii Vechi.În 1940 nemţii au plecat în Germania, lăsînd 106 gospodării cu 120 de case frumoase şi 1713 ha de pămînt arabil.În 1965 localităţii i se acordă statutul de orăşel, înregistrînd peste patru ani cifra de 6500 locuitori.

Anul acesta se împlinesc 275 ani de la prima atestare documentară a oraşului nostru. În ajunul acestei frumoase sărbători, felicităm pe toţi cei fericiţi să trăiască în acest minunat orăşel.

Site-ul oraşului [1] Forum Anenii Noi [2] Galeria Foto Anenii Noi [3]

Adus de la "http://ro.wikipedia.org../../../a/n/e/Anenii_Noi_f7d5.html"

Categorii: Oraşe în Republica Moldova | Localităţi în raionul Anenii Noi

##### Views

- Articol
- Discuţie
- Versiunea curentă

##### Caută

##### În alte limbi

- English
- Русский